ΓΡΑΠΤΗ ΕΡΩΤΗΣΗ E-2319/01

υποβολή: Torben Lund (PSE) προς την Επιτροπή

(31 Ιουλίου 2001)

Θέμα: Επιβολή δασμού στους ηλεκτρικούς λαμπτήρες που εισάγονται από την Κίνα

Η Επιτροπή εισήγαγε δασμό αντιντάμπιγκ στην εισαγωγή φτηνών ηλεκτρικών λαμπτήρων από την Κίνα. Οι λαμπτήρες αυτοί εξοικονομούν εξαιρετικά μεγάλη ποσότητα ενέργειας και, κατά συνέπεια, έχουν πολύ σημαντικό αντίκτυπο στην κοινοτική πολιτική για το κλίμα και την ενέργεια. Αυτός ο δασμός θέτει τους ευρωπαίους καταναλωτές σε μειονεκτικότερη θέση και μπορεί να έχει ως αποτέλεσμα την ανάγκη κατασκευής νέων ενεργειακών σταθμών, διότι οι αφύσικαψηλές τιμές ωθούν τους καταναλωτές να αγοράζουν τους ενεργειακά σπάταλους λαμπτήρες αντί να επιλέγουν τους λαμπτήρες που εξοικονομούν ενέργεια.

Ως εκ τούτου, ερωτάται η Επιτροπή αν γνωρίζει κατά πόσον ο δασμός αυτός θαπονομεύσει τη δυνατότηταλοποίησης των στόχων που έχουν τεθεί στο πλαίσιο της συμφωνίας του Κιότο για το κλίμα και κατά πόσον ο δασμός αυτός συνάδει με την επιθυμία για ενεργειακή αποδοτικότητα, αειφόρο παραγωγή και κατανάλωση. Τέλος, ερωτάται η Επιτροπή αν σκοπεύει, και στην περίπτωση αυτή πότε, να καταργήσει το συγκεκριμένο δασμό αντιντάμπιγκ.

Απάντηση του κ. Lamy εξ ονόματος της Επιτροπής

(15 Οκτωβρίου 2001)

Με τον κανονισμό (ΕΚ) αριθ. 1470/2001 του Συμβουλίου, της 16ης Ιουλίου 2001, για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές λαμπτήρων φθορισμού μικρού μεγέθους με ηλεκτρονικό κύκλωμα (CFL-i), καταγωγής Λαϊκής Δημοκρατίας της Κίνας(1), το Συμβούλιο, μετά από πρόταση της Επιτροπής, επέβαλε οριστικούς δασμούς αντιντάμπινγκ, που κυμαίνονται μεταξύ 0 έως 66,1 %, στις εισαγωγές λαμπτήρων που εξοικονομούν ενέργεια, καταγωγής Λαϊκής Δημοκρατίας της Κίνας.

Η Επιτροπήποστηρίζει πλήρως τους στόχους της συμφωνίας του Κιότο. Ωστόσο, τα μέτρα αντιντάμπινγκ αποσκοπούν στο να αντισταθμίσουν αθέμιτες εμπορικές πρακτικές για τις οποίες πρέπει να λαμβάνονται μέτρα τόσο βάσει του Παγκόσμιου Οργανισμού Εμπορίου (ΠΟΕ) όσο και βάσει της κοινοτικής νομοθεσίας. Στην παρούσα περίπτωση, η έρευνα απέδειξε ότι οι Κινέζοι παραγωγοί εξαγωγείς ασκούσαν ζημιογόνο πρακτική ντάμπινγκ.

Τα μέτρα αντιντάμπινγκ, σύμφωνα με τη σχετική συμφωνία του ΠΟΕ, αποσκοπούν στην καταπολέμηση αθέμιτων εμπορικών πρακτικών. Επομένως, είναι μέρος της εμπορικής πολιτικής της Κοινότητας και δεν μπορεί να αποτελέσουν το μέσον για την επίτευξη άλλων στόχων κοινοτικής πολιτικής. Ως εκ τούτου, δεν είναι δυνατόν να αναμένεται από τον κοινοτικό κλάδο παραγωγής ναποστεί το κόστος της ενεργειακής και περιβαλλοντικής πολιτικής της Κοινότηταςφιστάμενος αθέμιτες εμπορικές πρακτικές.

Στο πλαίσιο αυτό, εφιστάται η προσοχή του Αξιότιμου Μέλους του Κοινοβουλίου στο γεγονός ότι η έρευνα της Επιτροπής όντως περιείχε εκτεταμένη αξιολόγηση των ισχυρισμών των ενδιαφερόμενων μερών, ότι οι δασμοί αντιντάμπινγκ είναι αντίθετοι με τις κοινοτικές πολιτικές εξοικονόμησης ενέργειας, διότι θα μπορούσαν να οδηγήσουν σε αύξηση των τιμών λιανικής πώλησης στους καταναλωτές, και ως εκ τούτου να μειώσουν τον όγκο πωλήσεων των λαμπτήρων εξοικονόμησης ενέργειας.

Ωστόσο, κατά την έρευνα καθορίστηκε ότι η ενδεχόμενη αύξηση τιμών μετά την επιβολή των μέτρων είναι δυνατόν να εξαρτάται από διάφορους παράγοντες, π.χ. την τιμολογιακή συμπεριφορά των κινέζων παραγωγών-εξαγωγέων, την ικανότητα των εισαγωγέων να μεταφέρουν τις αυξήσεις επί των τιμών πώλησης στους λιανοπωλητές, και το βαθμό στον οποίο το μοτίβο στο εισαγωγικό εμπόριο θα αλλάξει λόγω του γεγονότος ότιπάρχουν ορισμένοι κινέζοι παραγωγοί-εξαγωγείς με σχετικά χαμηλούς δασμούς και ότι ουδείς δασμός επιβλήθηκε στις εισαγωγές του μεγαλύτερου γνωστού κινέζου παραγωγού-εξαγωγέα, διότι διαπιστώθηκε ότι ο εν λόγω παραγωγός δεν άσκησε πρακτική ντάμπινγκ στην κοινοτική αγορά. Στο πλαίσιο αυτό, συνήχθη το συμπέρασμα ότι είναι μάλλον απίθανο τα μέτρα να οδηγήσουν σε έλλειψη προσφοράς, και ότι οι καταναλωτές θα συνεχίσουν να έχουν πρόσβαση σε λαμπτήρες εξοικονόμησης ενέργειας χαμηλού κόστους.

Με βάση τα ανωτέρω, η Επιτροπή κατέληξε στο συμπέρασμα ότι ήταν προς το συμφέρον της Κοινότητας η επιβολή μέτρων αντιντάμπινγκ στους λαμπτήρες εξοικονόμησης ενέργειας, και ως εκ τούτου η εξάλειψη του αθέμιτου ανταγωνισμού. Επομένως, η Επιτροπή δεν θεωρεί ότι πρέπει να προτείνει τη μετατροπή ή την άρση των μέτρων.

(1) ΕΕ L 195 της 19.7.2001.